stanford-oval/wikipedia huggingface dataset:
Dytikí Achaḯa

| Dytikí Achaḯa Dytikí Achaḯan kunta Δυτική Αχαΐα Δήμος Δυτικής Αχαΐας |
| --- | --- |
 Kunnan sijainti
 Dytikí Achaḯa
 Koordinaatit: 38°8′N, 21°33′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Akhaia
Hallinto:  
 – Asutustyyppi:  kunta
 – Kallikrates-koodi:  3703
 – Kuntakeskus:  Káto Achaḯa
Pinta-ala:  
 – Kokonaispinta-ala:  572,2 km²
Väkiluku (2011):  25 916
 – Väestötiheys:  45,29 as./km²
Aikavyöhyke:  UTC+2
 – Kesäaika:  UTC+3
 
 dimosdymaion.gr 
Infobox OKVirheellinen NIMI-arvo: 
Dytikí Achaḯa (kreik. Δυτική Αχαΐα eli Δήμος Δυτικής Αχαΐας, Dímos Dytikís Achaḯas) on Kreikan kunta, joka sijaitsee Akhaian alueyksikössä Länsi-Kreikan alueella. Kunnan pinta-ala on 572,2 neliökilometriä ja väkiluku 25 916 (vuonna 2011). Kunnan kuntakeskus on Káto Achaḯa.
Dytikí Achaḯa, "Läntinen Akhaia", sijaitsee Peloponnesoksen niemimaan luoteisosassa Joonianmeren rannalla. Kunnan luonnonnähtävyyksiin kuuluu Kotýchin ja Strofylián kosteikkojen kansallispuisto. Dytikí Achaḯan kunta syntyi, kun Dými, Lárissos, Móvri ja Olenía yhdistyivät vuoden 2011 alussa Kallikrates-suunnitelman mukaisesti.
Aiheesta muualla

Kuvia tai muita tiedostoja aiheesta Dytikí Achaḯa Wikimedia Commonsissa
Δήμος Δυτικής Αχαΐας. Dytikí Achaḯan kunnan verkkosivut. (kreikaksi)
Länsi-Kreikan alue
| --- | --- |
Akhaian alueyksikkö:   Aigiáleia  Erýmanthos  Kalávryta  Patras  Dytikí Achaḯa 
Aitolia-Akarnanian alueyksikkö:   Agrínio  Áktio-Vónitsa  Amfilochía  Mesolóngi  Nafpaktía  Thérmo  Xirómero 
Eliksen alueyksikkö:   Archaía Olympía  Andravída-Kyllíni  Andrítsaina-Kréstena  Ilída  Pineiós  Pýrgos  Zacháro
Elsa Lára Arnardóttir

Elsa Lára Arnardóttir.
Elsa Lára Arnardóttir (s. 30. joulukuuta 1975 Reykjavík) on islantilainen edistyspuolueen poliitikko, joka istui kansanedustajana Alþingissä vuosina 2013–2017.
Elsa Lára valmistui kasvatustieteiden kandidaatiksi Islannin opettajakorkeakoulusta vuonna 2005. Myöhemmin hän opiskeli johtamista Bifröstin yliopistossa ja valmistui vuonna 2019. Vuosina 2005–2013 hän työskenteli opettajana. Vuonna 2013 hänet valittiin Alþingiin, jossa hän istui vuoden 2017 vaaleihin asti. Vuosina 2013–2016 hän toimi ETYJin parlamentaarisen yleiskokouksen Islannin-delegaation puheenjohtajana. Vuosina 2018–2019 hän toimi akranesilaisessa peruskoulussa opettajana, ja vuodesta 2019 hän on toiminut koulun apulaisrehtorina. Vuosina 2018–2022 hän istui Akranesin kunnanvaltuustossa ja toimi kunnanhallituksen puheenjohtajana.
Pistoolitähti

Pistoolitähti ja Pistoolisumu NICMOSin väärävärikuvassa
Pistoolitähti on sininen hyperjättiläinen, joka on vuoden 2005 tilaston mukaan Linnunradan toiseksi kirkkain tähti. Se on Aurinkoa 10 miljoonaa kertaa kirkkaampi ja 100 kertaa massiivisempi. Sen halkaisija on 300–340 Rʘ. Tähti sijaitsee Jousimiehen tähtikuviossa 25 000 valovuoden päässä Maasta lähellä Linnunradan keskustaa.
Tähti on tähtienvälisten kaasusumujen peitossa, eikä se tämän vuoksi näy paljain silmin. Se löydettiin Hubblen avaruusteleskoopilla 1990-luvulla infrapunataajuudella, joka läpäisee pölyn. Tähti on singonnut 4000–6000 vuotta sitten avaruuteen 10 Auringon massaa "Pistoolisumuksi", jota se valaisee. Tähden tähtituuli on 10 miljardia kertaa Auringon hiukkasvirtaa voimakkaampi. Arvioidaan, että tähden massa olisi aluksi ollut 200 Auringon massaa. Tähdellä on elinikää jäljellä noin 1–3 miljoonaa vuotta.
Aiheesta muualla

Pistol Star Fact Sheet
Further details on the Pistol Star from hubblesite.org
| --- | --- |
Tähdet:  ε Sgr, σ Sgr, ζ Sgr, δ Sgr, λ Sgr, π Sgr, γ2 Sgr, η Sgr, φ Sgr, τ Sgr, ξ2 Sgr, ο Sgr, μ Sgr, ρ1 Sgr, β1 Sgr, α Sgr, ι Sgr, β2 Sgr, θ1 Sgr, 62 Sgr, υ Sgr, X Sgr, 59 Sgr, 52 Sgr, γ1 Sgr, ω Sgr, 4 Sgr, 21 Sgr, 60 Sgr, ν1 Sgr, ψ Sgr, 56 Sgr, 43 Sgr, 11 Sgr, ν2 Sgr, 61 Sgr, ξ1 Sgr, χ1 Sgr, 55 Sgr, 29 Sgr, 15 Sgr, 54 Sgr, θ2 Sgr, Gl 783, 7 Sgr, 28 Sgr, χ3 Sgr, 14 Sgr, 24 Sgr, 50 Sgr, 18 Sgr, κ1 Sgr, 51 Sgr, κ2 Sgr, 33 Sgr, 63 Sgr, Y Sgr, ρ2 Sgr, 57 Sgr, 9 Sgr, HD 169830, 16 Sgr, RS Sgr, 63 Oph, 26 Sgr, HD 179949, 6 Sgr, 30 Sgr, 53 Sgr, 25 Sgr, 65 Sgr, RY Sgr, 17 Sgr, χ2 Sgr, HD 190647, Ross 154, Pistoolitähti, S2
Eksoplaneetat:  HD 169830 b, HD 169830 c, HD 179949 b, HD 190647 b
Emotional

| Emotional Falco |
| --- | --- | --- |

Studioalbumin tiedot
 Äänitetty : 1985–1986
 Julkaistu: 1986
 Tyylilaji: pop, pop rock, soul
 Levy-yhtiö: GiG, Sire
Muut kannet
 Yhdysvaltain painos
Falcon muut julkaisut
| Falco 3 1985 | Emotional 1986 | Wiener Blut 1988 |
Singlet albumilta Emotional
 ”The Sound of Musik” Julkaistu: 1986  ”Coming Home (Jeanny Part II, One Year Later)” Julkaistu: 1986
Emotional on Falcon neljäs studioalbumi, joka julkaistiin vuonna 1986 levymerkillä GiG Records. Levyä arvosteltiin hyväksi, jonka johdosta Falco aloitti maailmankiertueensa, joka oli menestys.[lähde? ]
Taustaa

Albumin ensimmäinen single oli The Sound of Musik, joka menestyi kohtalaisesti niin saksankielisissä maissa kuin niiden ulkopuolellakin. Seuraava single Coming home (Jeanny Part2) saavutti Saksassa ykkössijan.[lähde? ] Kappale on jatkoa aiemmin ilmestyneen albumin kappaleesta Jeanny.
Kappaleet

Emotional – 4.52
Kamikaze Cappa – 5.10
Crime Time – 4.24
Cowboyz and Indianz – 5.46
Coming Home – 5.32
The Star of Moon and Sun – 5.19
Les Nouveaux Riches – 4.31
The Sound of Musik – 4.56
The Kiss of Kathleen Turner – 7.32
Arvostelut

Allmusic:
Aiheesta muualla

Emotional discogs.com -sivustolla (englanniksi)
Eritrean ortodoksinen kirkko

| Eritrean ortodoksinen kirkko |
| --- | --- |

Suuntautuminen:  orientaaliortodoksisuus
Teologia:  monofysiittinen
Hallinto:  episkopaalisuus
Toiminta-alue:  Eritrea
Perustettu:  1993
Irtautunut:  Etiopian ortodoksinen kirkko
Jäseniä:  n. 3 miljoonaa
Kotisivu:  lisantewahdo.org/
Infobox OKVirheellinen NIMI-arvo: 
Eritrean ortodoksinen kirkko eli Eritrean ortodoksinen tewahedo-kirkko on Eritrean suurin kirkkokunta. Se kuuluu orientaaliortodoksisiin kirkkoihin, jotka erosivat tai erotettiin vuoden 451 Khalkedonin kirkolliskokouksen yhteydessä muista kirkoista (jotka sittemmin jakaantuivat katoliseen ja ortodoksisiin kirkkoihin). Kirkkoon kuuluvat orientaaliortodoksit muodostavat noin puolet Eritrean väestöstä. Suurin osa kirkon jäsenistä kuuluu Eritrean tigrinja-kansaan.
Eritrea itsenäistyi Etiopiasta 24. toukokuuta 1993. Tuolloin maan ortodoksinen väestö muodosti yhden hiippakunnan Etiopian ortodoksisen kirkon sisällä. Heinäkuussa 1993 Eritrean ortodoksit vetosivat Aleksandrian koptilais-ortodoksisen kirkon paavi Shenouda III:een Etiopian ortodoksisesta kirkosta erottamiseksi ja autokefaalisen aseman saamiseksi. Syyskuun alussa 1993 Etiopian patriarkka Paulos ja Asmaran arkkipiispa Filippos hyväksyivät yhdessä kirkkojen erottamisen. Myöhemmin syyskuussa 1993 koptilais-ortodoksinen pyhä synodi vastasi myönteisesti Eritrean pyyntöön. Helmikuussa 1994 Etiopian ja Eritrean kirkot allekirjoittivat sopimuksen, jossa vahvistettiin molempien kirkkojen autokefaalinen asema. Eritrean ja Etiopian vuosina 1998-2000 käymän sodan ja jatkuvien jännitteiden vuoksi kirkkojen väliset suhteet ovat kuitenkin pysyneet kireinä.
Aiheesta muualla

Wikimedia Commonsissa on kuvia tai muita tiedostoja aiheesta .
Ensembl

Ensembl on Euroopan bioinformatiikan instituutin ja Sanger-instituutin yhteenliittymä, joka on perustettu vuonna 1999 Human Genome Projectin valmistuttua. Ensemblin tehtävä on tarjota keskitetty tietolähde genetiikan, molekyylibiologian ja muiden selkärankaisten genomeja tutkivien tutkijoiden käyttöön.
Ensemblin kanssa vastaavia biologisia tietokantoja on NCBI:llä ja Kalifornian yliopistolla.
Tausta

Ihmisen genomi sisältää kolme miljoonaa emäsparia, jotka ovat koodattu 20 000–25 000 geeniin. Pelkällä genomilla on vain vähän käyttöä, mikäli geenien sijaintia ja keskenäisiä vuorovaikutuksia ei kyetä tunnistamaan. Yhtenä vaihtoehtona on käsityönä tehtävä geenien selvittäminen. Tässä tavassa joukko tutkijoita yrittää paikallistaa geenejä hyödyntäen tutkimustyössä syntynyttä dataa ja julkisia tietokantoja. Tämä on hidas tapa. Toinen tapa on automaattinen tiedonetsintä, jossa käytetään tietokoneiden laskentatehoa sekvenssien laskemiseen.
Ensembl-projektissa sekvenssidata on purettu muistiinpanosysteemiin (kokoelmaan ohjelmaputkia jotka on kirjoitettu Perlillä), joka tekee tunnettujen geenien sijainnista tietokannan ja tallentaa ne MySQL-tietokantaan tulevaa analysointia ja käyttöä varten. Ensembl tekee datasta vapaasti saatavaa tutkijoiden käyttöön. Kaikki Ensemblin tuottama data ja ohjelmakoodi on ladattavissa ja käyttäjille on olemassa myös julkinen tietokantapalvelin. Ensemblin nettisivusto tarjoaa myös visuaalisia näkymiä kerättyyn dataan.
Ajan kanssa projekti on laajentunut kattamaan keskeisiä tutkimustyössä käytettäviä eläimiä kuten hiiriä, banaanikärpäsiä ja seeprakaloja. Näiden lisäksi on laajempi kirjo genomin dataa kuten geenien muuntelua ja muita ominaisuuksia. Huhtikuusta 2009 lähtien sisarprojekti Ensembl Genomes on laajentanut tutkimuksia koskemaan kasveja, sieniä, bakteereja ja alkueliöitä alkuperäisen projektin keskittyessä selkärankaisiin.
Aiheesta muualla

Ensemblin kotisivut (englanniksi)
Artikkeli: An Overview of Ensembl (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ensembl genome database project
Käännös suomeksi
Projekti 206FM

| Projekti 206FM |
| --- | --- |
 Mewa modernisoituna

Tekniset tiedot
Uppouma:  424 t (standardi) 503 t (kuormattu)
Pituus:  58,2 m
Leveys:  7,9 m
Syväys:  2,12 m
Koneteho:  2 × Sulzer/Cegielski-dieselmoottoria á 1 700 hv
Nopeus:  18,4 solmua
Miehistöä:  49
Aseistus
Meritorjunta:  6 × 25 mm 2-M-3 tykkiä pareittain asennettuna 16 × miinaa 2 × syvyyspomminheitintä, joihin 12 syvyyspommia
Ilmatorjunta:  2 × ilmatorjuntaohjusten laukaisualustaa
Projekti 206FM (Nato-raportointinimi Krogulec-luokka) on Puolan merivoimien kotimaassa valmistettu alusluokka, johon piti kuulua 15 miinantorjunta-alusta. Ainoastaan kaksitoista niistä valmistui 1962-1967 moottoreiden heikon saatavuuden, taloudellisten ja teknisten ongelmien vuoksi. Vuoden 1980 jälkeen osa aluksista varustettiin kahdella kaksiputkisella 23 millimetrin ZU-23-2 ilmatorjuntatykillä sekä kahdella neliohjuksisella SA-N-5 ilmatorjuntaohjustenlaukaisujärjestelmällä.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| ORP Orlik | Gdanskin telakka | - | - | - | palveluksesta 1989 |
| (614) | Gdanskin telakka | - | - | - | palveluksesta 1989 |
| ORP Jastrzab | Gdanskin telakka | - | - | - | palveluksesta 1990 |
| ORP Kormoran | Gdanskin telakka | - | - | - | palveluksesta 1993 |
| ORP Czapla | Gdanskin telakka | - | - | - | palveluksesta 1990 |
| ORP Albatros | Gdanskin telakka | - | - | - | palveluksesta 1990-luvun lopulla |
| ORP Pelikan | Gdanskin telakka | - | - | - | palveluksesta 1993 |
| ORP Tukan | Gdanskin telakka | - | - | - | palveluksesta 1990-luvun lopulla |
| ORP Flaming | Gdanskin telakka | - | - | 11. lokakuuta 1966 | palveluksessa |
| ORP Rybitwa | Gdanskin telakka | - | - | - | palveluksesta 2000-luvun alussa |
| ORP Mewa | Gdanskin telakka | - | - | 9. toukokuuta 1967 | palveluksessa |
| ORP Czajka | Gdanskin telakka | - | - | 17. kesäkuuta 1967 | palveluksessa |
Pikkuaivot

Pikkuaivot kuvassa väritettynä.
Pikkuaivot (lat. cerebellum) on aivojen osa, joka sijaitsee isoaivopuoliskojen alapuolella takaraivossa kallon takaosassa. Verta pikkuaivoihin kuljettavat nikamavaltimot.
Rakenne

Kuten isoaivot, pikkuaivot ovat voimakkaasti poimuttuneet ja jakautuneet oikeaan ja vasempaan puoliskoon, hemisfääriin, joita yhdistää toisiinsa pikkuaivomato. Lisäksi pikkuaivoissa on isoaivojen tapaan harmaasta aineesta muodostunut pikkuaivokuori ja sen sisällä valkeata ainetta. Aivorunkoon pikkuaivot liittyvät pikkuaivovarsien välityksellä, jotka ovat muodostuneet hermoradoista. Aivokalvoista kovakalvo muodostaa pikkuaivojen päälle pikkuaivoteltan.
Tehtävät

Pikkuaivojen keskeinen tehtävä on koordinoida lihasliikkeitä ja liikesarjoja, kuten polkupyörällä ajoa, ja liikkeiden ajoitusta, kuten heittoliikettä, yhdessä tyvitumakkeiden ja motorisen aivokuoren kanssa. Pikkuaivot ovat tärkeät myös tasapainon säilymisen kannalta, josta ne saavat informaatiota sisäkorvan asento- ja liikereseptoreilta. Pikkuaivot säätelevät sekä hieno- että karkeamotoriikkaa. Pikkuaivot eivät itse aloita liikkeitä, vaan ne ovat liikkeiden koordinoinnin apuyksikkö. Pikkuaivot sovittavat yhteen eri lihasten toimintaa siten, että liikkeistä tulee tarkkoja ja tilanteeseen sopivia.
Aiheesta muualla

Mikä on aivoverenkiertohäiriö pikkuaivoissa? (Arkistoitu – Internet Archive) Varsinais-Suomen sairaanhoitopiirin ohjepankki
Pohjolan pikajuna

Pohjolan pikajuna (ransk. Nord Express) oli junayhteys, jonka Compagnie Internationale des Wagons-Lits avasi vuonna 1896 välille Pariisi–Pietari. Juna kulki Pariisista Brysselin, Kölnin, Hannoverin, Berliinin, Königsbergin ja Daugavpilsin kautta Pietariin. Matkustajat joutuivat vaihtamaan junaa Itä-Preussissa, sillä Venäjällä on käytössä Länsi-Eurooppaan verrattuna leveämpi raideleveys.
Wagon-Litsin perustajat halusivat perustaa suoran junayhteyden Pietarin ja Lissabonin välille jotta matkustajat voisivat matkustaa valtamerialuksilla Atlantin yli Pohjois-Amerikkaan. Pariisissa matkustajat pääsivät Sud Expressissä Lissaboniin. Tämä reitti oli aikoinaan hyvin suosittu matkustustapa Euroopassa.
Ensimmäisen maailmansodan jälkeen Pietariin ei enää päästy suoralla junalla. Junan reittiä muutettiin niin että se osa vaunuista kulki Varsovaan ja osa Riikaan, josta oli jatkoyhteys Leningradiin, Moskovaan sekä Rääveliin (Tallinna). Toisen maailmansodan jälkeen Nord Express alkoi kulkea Pariisista Hampurin ja Kööpenhaminan kautta Tukholmaan ja Osloon. Rinnakkaisessa Pariisin ja Varsovan välillä kulkevassa Ost-West Express -junassa alkoi 1960-luvun alussa kulkea suoria neuvostoliittolaisia vaunuja Moskovaan, ja yhteys toimii yhä edelleen.  Nord Expressin reitti typistettiin 1970-luvulla päättymään Kööpenhaminaan ja vuonna 2007 Pohjolan pikajuna kulki ainoastaan Pariisista Hampuriin.
Eksoottinen lemmikki

Papukaijalinnut ovat tunnettuja eksoottisia lemmikkejä ympäri maailman.
Eksoottinen lemmikki tarkoittaa perinteisistä lemmikeistä poikkeavaa, lemmikkinä pidettävää eläintä.[lähde? ]
Eksoottisuuden määritelmä vaihtelee lähteen mukaan. Esimerkiksi eläinlääkäriasemien toimenkuvauksissa jopa kaikki lemmikit koiraa ja kissaa lukuun ottamatta voidaan lukea eksoottisiksi. Tämä jättäisi eksoottisiksi lemmikeiksi niinkin tutut eläimet kuin kanit, marsut, hamsterit, rotat ja hiiret. Yleisesti hyötykäytössä pidettyjä eläimiä, kuten hevosia, vuohia, lampaita, sikoja, hanhia, ankkoja tai kanoja ei yleensä pidetä eksoottisina, mutta niistä voi olla eksoottisena pidettyjä rotuja. Samoin kana- tai vesilinnuissa voi olla eksoottisempia lajeja kuin kesykana, -ankka ja -hanhi, esimerkiksi koristelintuina pidetyt kulta- tai platinafasaani.[lähde? ]
Suomessa toimii Suomen eksoottisten eläinten harrastajayhdistysten liitto ry, joka antaa jäsenyhdistyksiensä itse määrittää, onko eläin eksoottinen vai ei. Tällä hetkellä yhdistyksen pariin kuuluvat fretit ja haisunäädät, lemmikkisiilit, kalat, matelijat, sammakkoeläimet, selkärangattomat, sisällä pidettävät lemmikkilinnut sekä jyrsijöistä chinchilla. Näiden lisäksi Suomessa eksoottiseksi luettavina voisi pitää sokerioravia ja kotipäästäisopossumeja sekä tavallisuudesta poikkeavia jyrsijälajeja, kuten tuuheahäntähyppymyyrä tai kääpiöhiiret.
Maailmalla, jossa lemmikkiharrastuksen piirissä oleva lajikattaus on Suomea huomattavasti laajempi, voi eksoottisten lemmikkien pariin kuulua lajeja, joita ei Suomessa saa edes pitää lemmikkinä. Näitä voivat olla esimerkiksi kädelliset ja isot kissapedot, joiden pito on yksityisiltä ihmisiltä Suomessa kielletty. Nykyään on kiellettyä myös haisunäätien pito, mutta ennen kieltoa hankitut yksilöt saa pitää niiden elämän loppuun saakka.
Aiheesta muualla

Suomen eksoottisten eläinten harrastajayhdistysten liitto ry (Arkistoitu – Internet Archive)
Puuc

Puuc-tyyliä oli mustilla kolmioilla merkityissä paikoissa, vihreä Chenes-tyyliä ja sininen näiden siirtymätyyliä.
Puuc-tyylinen rakennus
Puuc on Meksikon Yucatánin osavaltiossa sijaitsevan alueen ja sille tyypillisen mayojen arkkitehtuurityylin nimi. Sana "puuc" tulee maya-kielen kukkulaa tarkoittavasta sanasta. Tyyli on tyypillinen paikoille, jotka ovat peräisin myöhäisklassiselta kaudelta ja klassisen ajan lopulta eli noin vuosilta 600-1000. Puuc-reitin varrella olevia paikkoja ovat esimerkiksi Labná, Xlapak, Sayil, Kabah ja Uxmal. Tyyli levisi koko Jukatanin niemimaalle. Tyypillistä sille olivat geometrisista kuvioista koostuvat kivimosaiikit, jotka koristivat rakennusten julkisivuja ja rakennusten ulkonurkissa olevat kivinaamiot, jotka kuvasivat yleensä mayojen sateen jumala Chacia.
Aiheesta muualla

Yucatan Today: Puuc Route (Arkistoitu – Internet Archive) (englanniksi)
Eritrean siirtomaa

Eritrean siirtomaa[lähde? ] (ital. Colonia Eritrea) oli Italian kuningaskunnan siirtomaa nykypäivän Eritreassa. Siirtomaa perustettiin virallisesti vuonna 1890, ja ensimmäiset italialaiset asutukset perustettiin vuonna 1882 Asebin ympärille. Eritrean siirtomaa yhdistettiin Italian Itä-Afrikkaan vuonna 1936.
Aiheesta muualla

Kuvia tai muita tiedostoja aiheesta Eritrean siirtomaa Wikimedia Commonsissa
Erich Kleiber

Erich Kleiber
Erich Kleiber (5. elokuuta 1890 Wien – 27. tammikuuta 1956) oli Itävallassa syntynyt kapellimestari. Hän omisti suurimman osan elämästään oopperalle. Opiskeltuaan musiikkia Prahassa hän siirtyi 1912 johtamaan orkesteria Darmstadtiin. Vuonna 1923 hänestä tuli Berliinin valtionoopperan musiikillinen johtaja. Vuonna 1925 hän johti Alban Bergin Wozzeckin kantaesityksen. Saksan kansallissosialistisen työväenpuolueen leimattua Bergin toisen oopperan Lulun ”jälkeenjääneiden musiikiksi” Kleiber erosi vuonna 1934 mielenilmauksellisesti Berliinin-työstään. Hän muutti myöhemmin Buenos Airesiin, jonka Colón-teatterissa hän työskenteli aina vuoteen 1950 saakka. Vuodesta 1938 alkaen hänellä oli myös Argentiinan kansalaisuus. Vuonna 1954 hän palasi Berliiniin töihin mutta erosi taas pian uudestaan.
Erich Kleiberin poika Carlos Kleiber on myös tunnettu kapellimestari.
Levytyksiä

Oopperoista Kleiber on levyttänyt muun muassa Mozartin Figaron häät ja Straussin Ruusuritarin.
Aiheesta muualla

Erich & Carlos Kleiber page (Arkistoitu – Internet Archive)
http://www.kleiber.hit.bg/en/index_other_browser.html (Arkistoitu – Internet Archive)
Pyhän Laurin kappeli (Kolari)

| Pyhän Laurin kappeli |
| --- | --- |

Sijainti:  Kotivaarantie, Äkäslompolo, Kolari
Koordinaatit:  67°36′26.4″N, 024°08′15.8″E
Kirkkokunta:  Suomen evankelis-luterilainen kirkko
Hiippakunta:  Oulun hiippakunta
Seurakunta:  Kolarin seurakunta
Rakentamisvuosi:  1999
Suunnittelija:  Kari Poskiparta
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyhän Laurin kappeli on kirkkorakennus Kolarin Äkäslompolossa. Se on yksi neljästä Lapin tunturikappelista. Kappelin on suunnitellut arkkitehti Kari Poskiparta ja se vihittiin käyttöön 19. joulukuuta 1999.
Modernissa kappelissa on tilaa 200 henkilölle. Kirkossa ei ole alttaritaulua, vaan sen tilalla on koko kirkkosalin korkuinen ikkuna, josta avautuu näkymä Ylläksen tuntureille. Kappeli on avoinna joka päivä. Kappelissa järjestetään jumalanpalveluksia, kirkollisia toimituksia, hartauksia, konsertteja ja muita tapahtumia. Kappeli on monitoimitila ja kohtaamispaikka, jossa on tilaa hiljentymiselle, oleskelutilaa ja kahvio.
Kappelin nimi viittaa kahteen merkittävään Lauriin: Pyhään Laurentiukseen ja Lars Levi Laestadiukseen. Epävirallisesti kappelia kutsutaan myös Ylläskappeliksi. Pyhän Laurin kappelin lisäksi Kolarin seurakunnalla on kolme muuta vihittyä kirkkoa: Kolarin kirkko, Kolarinsaaren kirkko ja Sieppijärven kirkko.
Kappeli sijaitsee aivan kylän keskustassa, Äkäsjokisuusta Äkäsjärvelle johtavan seututie 940:n varrella ja on rakennettu lahjoituksena saadulle tontille.
Aiheesta muualla

Kuvia tai muita tiedostoja aiheesta Pyhän Laurin kappeli Wikimedia Commonsissa
Pronssimitali

Vuoden 1980 kesäolympialaisten pronssimitali
Pronssimitali on urheilukilpailuissa tai muissa kilpailuissa jaettava mitali. Pronssimitali jaetaan kilpailussa kolmanneksi sijoittuneille kilpailijoille. Ensimmäiseksi sijoittunut saa kultamitalin ja toiseksi sijoittunut hopeamitalin.
Nykyaikaisissa olympialaisissa pronssimitaleita on jaettu vuoden 1904 kesäolympialaisista lähtien. Joissakin lajeissa, kuten nyrkkeilyssä, ei järjestetä erillistä pronssiottelua, joten pronssimitaleita jaetaan kaksi kappaletta, molempien semifinaalien häviäjille. Taekwondossa ja painissa puolestaan käydään kaksi pronssiottelua, joiden voittajat saavuttavat pronssia.
Vuonna 1995 tehdyn tutkimuksen mukaan pronssimitalistit ovat usein tyytyväisempiä kilpailun jälkeen kuin hopeamitalistit. Tämä selittyy sillä, että hopeamitalisti häviää viimeisen ottelunsa, kun taas pronssimitalisti voittaa viimeisen ottelunsa.
Aiheesta muualla

Kuvia tai muita tiedostoja aiheesta Pronssimitali Wikimedia Commonsissa
Puuta

1 puudan (16 kg) kahvakuula.
Puuta (ven. пуд, pud) on vanha venäläinen painoyksikkö, joka vastaa 40 venäläistä naulaa (Фунт, funt, 409,5 g). Vuonna 1899 se vakiinnutettiin vastaamaan 16,38 kilogrammaa.
Puuta poistui virallisesti käytöstä muiden vanhojen venäläisten yksikköjen mukana 1924, kun Neuvostoliitossa siirryttiin metrijärjestelmään, mutta se eli kansan keskuudessa vielä ainakin 1940-luvulle asti. Kahvakuulien painot ilmaistaan Venäjällä edelleen puutina tai niiden murto-osina.
Esben Lunde Larsen

| Esben Lunde Larsen |
| --- | --- |
 Larsen vuonna 2019.
Tanskan ympäristö- ja elintarvikeministeri
 Lars Løkke Rasmussenin II ja III hallitus 29. helmikuuta 2016 – 2. toukokuuta 2018  
Edeltäjä:  Eva Kjer Hansen
Seuraaja:  Jakob Ellemann-Jensen
Tanskan koulutus- ja tutkimusministeri
 Lars Løkke Rasmussenin II hallitus 28. kesäkuuta 2015 – 29. helmikuuta 2016  
Edeltäjä:  Sofie Carsten Nielsen
Seuraaja:  Ulla Tørnæs
Kansankäräjäedustaja
 2011–2018  
Henkilötiedot
Syntynyt: 14. marraskuuta 1978 (ikä 45) Skjern, Tanska
Tiedot
Puolue:  Venstre
Koulutus:  teologi
Tutkinnot:  Kööpenhaminan yliopisto
Esben Lunde Larsen (s. 14. marraskuuta 1978 Skjern) on tanskalainen entinen Venstren poliitikko. Hän on istunut kansankäräjillä vuosina 2011–2018 ja toiminut Tanskan koulutus- ja tutkimusministerinä vuosina 2015–2016 sekä ympäristö- ja elintarvikeministerinä vuosina 2016–2018. Hän on koulutukseltaan teologi.
Aiheesta muualla

Esben Lunde Larsen Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Esben Lunde Larsen Wikimedia Commonsissa
Eritrean ilmavoimat

Eritrean ilmavoimien merkki
Eritrean ilmavoimat perustettiin Eritrean vapaussodan jälkeen vuonna 1994 tukeutuen Etiopialta maahan jääneeseen lentokone ym. kalustoon.
Ilmavoimat (engl. Eritrean Air Force) kasvoi Eritrean ja Etiopian sodissa. Syntyi pienen mittakaavan varustelukilpa kahden köyhän maan välillä. Etiopia osti Su-27-hävittäjiä ja MiG-29-hävittäjiä. Rajasodassa Eritrea sai haltuunsa Etiopian helikoptereita. Vuonna 2000 Eritrean ilmavoimat osti kahdeksan Su-25-hävittäjää Georgialta ja kuusi MiG-29-hävittäjä Moldavialta. Vuonna 2003 Eritrea hankki lisää useita Su-27-hävittäjiä.
Eritrean ilmavoimien komentaja on kenraalimajuri Teklai Habteselassie. Eritrean ilmavoimien esikunta on Asmarassa.